Huvitav, kui kaugele sa sirutud?
Kui lai on su ulatusraadius?
Oled sa kunagi mõelnud,
et mida suuremad oleme, seda laiem on me ulatusraadius?
Nii nagu pikk inimene ulatub loomu poolest kaugemale,
nii ulatuvad ka suure südame ja hingega inimesed
palju kaugemale iseendast.
Tänud vaatamast taas Hillsong TV'd.
Minu nimi on Brian Houston ja ma olen Hillsongi koguduse pastor.
See on suur rõõm kuulutada sulle elusõnu Piiblist.
Mu tänase sõnumi pealkiri on: "Minu käed - minu ulatuvus"
Tahan rääkida sinu kätest, mis on sinu ulatuvuseks.
Jumala käed olid aknaks Tema südamesse.
Ehk kõik, mida Pibel ütleb Jumala käte kohta,
peegeldab täiega Jumala südant inimeste ja ka sinu suhtes.
Minu käed - minu ulatuvus.
Või: sinu käed - sinu ulatuvus.
Vaata korra oma käsi.
Vaata oma käsi, mis on aknaks sinu südamele.
Sinu käed on aknaks su südamele, rääkides nii mõndagi su kohta.
Kuna beebi käsi pole suurt palju kasutatud,
on need ilusad ja pehmed.
Beebi kätes on midagi ilusat.
Vanema inimese käed pole nii siledad.
Need on pisut kortsus
ja räägivad väga paljugi su elu kohta.
Üks mu kätest on veits imelik.
Ma ei tea, kas te näete,
aga mu parema käe väike sõrm ei lähe täielikult sirgu.
Ma võin sirutada teised sõrmed välja, aga mitte seda väikest.
Vasakul käel on sama teema, aga mitte nii hullusti.
Ehk siis mu käe liigesed on mingil määral moondunud,
kuid see käsi on pidanud vastu 60 aastat
ja saanud päris hästi hakkama.
Kuid lõppeks on ikkagi nii,
et see, mida olen teinud oma kätega, peegeldab seda, mis on mu südames.
Mida ütlevad sinu käed sinu südame kohta?
Usun, et Jeesuse kätes peegedub vägagi Ta süda,
sest näeme Ta kätes naelte jälgi.
Need jäljed aga peegeldavad Tema südant.
Kui vaadata Vanas Testamendis Jumala käsi ja eriti Ta kätetööd,
võib vägagi palju saada teada Jumala südame kohta.
Seetõttu usun ka, et meie käed ütlevad väga palju ka meie elu kohta,
meie prioriteetide ja südame kohta.
Vanas Testamendis olevat Jesajat kutsutakse nö suureks prohvetiks.
Jesajal oli imeline tunnetusvõime ja ta nägi ette meie jõulusõnumit.
Jesaja 9:5
"Sest meile sünnib laps, meile antakse poeg,
kelle õlgadel on valitsus
ja kellele pannakse nimeks Imeline Nõuandja, Vägev Jumal,
Igavene Isa, Rahuvürst."
Ta nägi jõule ette juba ammu enne seda,
kui Jeesus üldse füüsiliselt siia ilma tuli.
Ühtlasi oli tal sarnane võime näha taevasi asju, Jumalat
ja veelgi enam Jumala käsi ehk Tema kätetööd.
Piiblis on mitmeid salme, mis näitavad,
et tänu oma "nägemisele" kuulutas Jesaja Jumala sõnu
ja kirjeldas Tema käsi.
Näiteks esindavad Jumala käed Tema väge,
mis tuleb esile Tema kätetöö läbi.
Jesaja 45:12
"Mina tegin maa ja lõin inimesed selle peale;
minu käed võlvisid taeva ja ma käsutasin kõiki tema vägesid."
Ehk Jumal sirutas oma käed kui kardina üle taevaste
ja käsutas kõiki taeva vägesid.
Ehk siis Tal oli õigus öelda tähtedele, mida nad tegema peavad.
Ta kasutas oma käsi, et luua kõik taevad.
Ehk kõike seda, mis puudutab seda võrratut Universumi,
öeldes ka tähtedele, kuhu need asetuma peavad.
Tema kätes peitus vägi.
Ja oli see alles vägi!
Jumal kamandas tähti.
Ta ütles Põhjanaelale:
"Ma panen su üles sinna Skandinaavia ja Inglismaa kohale.
Ja kuna sa oled nii harukordne ja väärtuslik,
siis ma lasen neil sind vaid vilksamisi aegajalt näha,
kinkides neile ülejäänud ajal pilvi, vihma ja lund
ning kõike muud, mis ületab nende mõistuse."
Ja siis Ta mõtles Lõunaristile, öeldes sellele:
"Ma tahan, et sa sätiks end sinna Austraalia kohale.
Kuna sa aga oled nii ilus ja nii ere, siis me ei saa sind peita ega varjata,
vaid teeme su nähtavaks pea igal õhtul kogu aasta vältel."
Nii et Jumala vägi on nähtav läbi Tema kätetöö.
Kuid tea, et ka sinu kätes peitub vägi.
Vägi anda ja vägi õnnistada,
vägi muuta midagi ning sirutuda endast kaugemale.
Jesaja aga ei otsinud ainuüksi Jumalat,
tsiteerides Tema kätes peituvat väge,
vaid ta rääkis ka Jumala loovusest.
Jumal rääkis läbi Jesaja oma kätes peituvast loovusest.
Jesaja 45:11 ütleb Jumal:
"Nõnda ütleb Issand, Iisraeli Püha ja tema Looja."
Nii et Jumal polnud vaid Iisraeli Jumal, aga ka selle looja.
Ta on kogu inimkonna Jumal, Püha Jumal,
aga Ta on ka kogu inimkonna Looja.
Ta jätkab, öeldes:
"Kas te küsitlete mind mu laste kohta
ja annate mulle käsu mu kätetöö jaoks?"
Mida Ta selle kätetöö all silmas peab?
Oma imelist loovust!
Jumala vägi on nähtav läbi Ta käte.
Jumala loovus on nähtav läbi Ta käte.
Jumala armastus on nähtav läbi Ta käte.
Jeesuse armastus on nähtav läbi Ta kätes olevate naelaaukude.
Kuid ka Jumala armastus sinu vastu peegeldub Tema kätes.
Jesaja 49:14 räägitakse Siionist.
Issand on mu maha jätnud, Jumal on mu unustanud.”
On sul ka vahel selline tunne olnud?
Oled sa vahel mõelnud, kas Jumal on ikka tõesti olemas,
või miks Ta lasi millelgi halval sündida?
"Jumal on mu unustanud.”
Kuid Jumal vastab selle peale:
"Kas naine unustab oma lapsukese ega halasta oma ihuvilja peale?
Ja kui nad ka unustaksid, ei unusta mina sind mitte.
Vaata, ma olen sind märkinud oma peopesadesse,
su müürid on alati mu silme ees."
Su nimi on sisuliselt tätoveeritud Jumala peopesadesse.
Kas pole hämmastav?
Tema vägi, loovus ja armastus on kõik Tema kätes.
See on kui midagi, millega võiks täitsa eputada, öeldes:
"Näe, vaata seda siin ja seda asja seal!"
Muide, sul saab elus üsna kiirelt selgeks,
et vanaisadelt ei tasu kunagi küsida nende lastelaste kohta,
sest muidu veedad pool päeva nendega.
Ta haarab oma rahakoti, et näidata sulle sealt kõigi nende pilte
ja rääkida igaühe kohta kõige peenemaidki detaile.
Sa muudkui ütled: "Kui kena! Kui tore!",
kuni sul on lõpuks pilt taskus.
Tänapäeva vanaisad haaravad muidugi oma nutitelefonid
ja näitavad sulle sealt kõiki oma lastelaste albumeid.
"Vaata seda siin! Vaata siin nad on kõik koos!"
Oi, vaata! Signe ja Pille ja Alexis ja Villu!
Oi, ja seal on Jaan! Mu väike Jaan! Mu kullakallis!
Muide, kas ma sulle Siimust juba rääkisin? Ta on täiega äge!"
See on see viis, kuidas me oma kallitest räägime.
Ja see on ka see põhjus, miks Jumal on sinu poolt.
Kas pole hämmastav?
Tema kätes on kogu Tema vägi, loovus ja armastus.
Kuid tead, mis veel on Tema kätes? Tema välja sirutatud hoiak.
Piibel räägib meile Jumala välja sirutatud kätest.
Osad piiblitõlked räägivad Jumala välja sirutumisest.
Jesaja 65:1 ütleb Jumal:
"Ma olen olnud kättesaadav neile, kes mind ei ole nõudnud;
ma olen olnud leitav neile, kes mind ei ole otsinud;
ma olen öelnud rahvale, kes mu nime ei ole appi hüüdnud:
Vaata, siin ma olen! Vaata, siin ma olen!”
Kogu päeva ma sirutan käsi kangekaelse rahva poole..."
Siin on tegu inimestega, kes ei otsi Jumalat.
Neid kirjeldatakse kangekaelsetena või mässumeelsetena,
"kes iseenese mõtetele järgnedes käib teed, mis ei ole hea."
Millise hoiaku on Jumal võtnud sellise rahva suhtes?
Arm ei ole vaid Uue Testamendi teema.
Jumala hoiak kangekaelse rahva suhtes,
kes ei otsi Teda üldse ega tunne mingit huvi Ta vastu.
Või hindavad Teda lähtuvalt oma kogemusest
kiriku, religiooni või mõne negatiivse kogemusega.
Nii et nad hindavad Jumalat lähtuvalt oma haigetsaamistest.
Aga milline on Jumala suhtumine?
Su nimi pole ainuüksi kirjutatud Tema peopesadesse,
vaid Ta sirutab ka oma käed sinu poole.
Usun, et ka meie käed on aknaks meie südamesse ja hinge,
öeldes lõpuks väga palju me elude kohta.
Jah, mu käed on lihtsalt käed; veidi vanunud, kortsus käed,
kuid mu kätetöö ütleb nii mõndagi mu kohta.
Nii nagu sinu kätetöö ütleb palju sinu kohta.
Lugegem seda piiblilõiku veelkord, et saada osa taeva südamest.
Sest taevas räägitakse inimkonna olukorrast
ja neist, kes isegi ei otsi Jumalat.
Kuid kui sa nüüd mõtled Jeesusele, kes on taevas
ja sellele, et Ta sirutab sealt oma käed,
siis see on see, mida Ta ütles:
Vaata, siin ma olen! Vaata, siin ma olen!”
Kõik see, keda ja mida me jõulude ajal esindame,
lähtub sellest, et Jumal Isa ja Jeesus Kristus otsustasid taevas:
Vaata, siin ma olen! Vaata, siin ma olen!”
Jeesus tuli siia maailma inimese kujul
ja seda nimetatakse inkarnatsiooniks.
Jumala lihalikuks kujuks saamine.
Ehk teisisõnu, kui Jeesus tuli, Ta tuli Jumalana inimese nahas.
Miks? Et ulatuda meieni ja samastuda meiega
ja võtta kõik meie patud, haigused ja hädad enda kanda.
Jumal sirutub välja ega istu taevas käed risti rinnal.
Eriti selles osas, mis puudutab haigetsaanud, patuseid inimesi.
Ei! Jumala käed on välja sirutatud.
Seda isegi kangekaelsete inimeste suhtes.
See on täiega imeline, pannes samas mõtlema,
kuidas on lood meie kätega?
Jumal ütleb: "Siin ma olen! Siin ma olen!"
Tsiteeriksin siinkohal veel vaid ühe salmi Jesaja kirjast
ja seda seekord Jesaja 6 ptk'st.
Seal on juttu kuningas Ussijast, kes oli võrratu kuningas, kuid kes suri,
nii et Iisraeli rahvas oli kuninga kaotuse tõttu
suures meeleheites.
Kuid keset seda kõike sai Jesaja kõige elavama nägemuse taevast,
mida ta eales näinud oli.
Ta ütles, et nägi Issandat istuvat suurel ja kõrgel aujärjel,
ja tema kuue palistused täitsid kogu templi.
Kui ma olin väike poiss, siis meil oli koguduses üks laul,
mille sõnad tuginesid Jesajale:
"Näen Issandat kõrgeks tõstetud ja Tema au kuub täidab kogu templi."
Väikse poisina mõtlesin:
"Mis ilma ime pärast on Jumalal templis kuube vaja?"
Ma muide pidasin Teda ka sebraks, sest kuulsin ju koguaeg,
et Tema vermete (ing k "triipude") läbi oleme terveks saanud.
Väikese lapsena on nii palju asju, mida sa ei mõista,
sest info peitub nö ridade vahel.
Kuid, Jesaja nägi seda taevalikku ilmutust
ja oli automaatselt kaasatud taevasesse vestlusesse.
Ta sai kui otseühenduse
Isa Jumala, Poeg Jeesuse ja Püha Vaimu omavahelise vestlusega.
Nad rääkisid inimkonnast ja inimeste olukorrast.
Jesaja 6:3
Püha, püha, püha on vägede Issand! Kogu maailm on täis tema au!”
Jesaja 6:5 ütleb Jesaja: Häda mulle, sest ma olen kadunud!"
Ehk keset seda taevast ilmutust ja taevast vestlust, millest ta osa sai,
mõistis Jesaja korraga omaenda lihtsust.
Ja samas teda ümbritseva inimkonna tohutuid vajadusi.
Salm 8: "Ja ma kuulsin Issanda häält küsivat:
Keda ma läkitan? Kes meilt läheks?”
Kes see "meilt" on?
Jumal kirjeldab iseennast "meiena".
Isa Jumal, Poeg Jeesus ja Püha Vaim arutlevad selle üle,
kes küll läheks?
Mispeale Jesaja tõstab käe ja ütleb: "Siin ma olen - läkita mind!"
Jesaja oli kui Jeesuse südame kaja.
Tal oli võime tuua rahvale Jumala sõna
ja seda ta ka tegi.
Ta nägi sõna otseses mõttes ette jõulusõnumit,
tuues esile Issanda sõna ja kuulutades ette tulevasi asju.
Samas, Jeesus sai teha midagi, mida Jesaja ei saanud.
Kui Jeesus sinuni sirutub, on Tal ka võime päästa sind su patust,
tervendada su murtud süda,
pöörata su elu ringi ja kinkida sulle päästmise ime.
Kogu Jumala olemus, mis tuleb esile nii Isas, Pojas kui Pühas Vaimus,
taandub ühele suurele välja sirutumisele.
Kristlus võib muutuda nii isekaks.
See kõik võib muutuda nii enesekeskseks.
Jah, Jumala ülistamine on imeline!
Jumala Sõnasse juurdumine ja selles tugevaks saamine
on imeline ning võimas ja selle mõju su elule on hämmastav.
Osadus ehk teiste kristlastega koos veedetav aeg on imeline.
Kui aga meie Jumala ülistus piirdub vaid nö "minu kogemusega"
ja kui meie Piibli lugemine on vaid selleks,
et ma ise oleks kangesti juurdunud
ning osadus teistega vaid selleks, et mina võiks end hästi tunda...
Kui kõik need lood on vaid minu kesksed ja minu heaks,
siis kahjuks need minu ülistavad käed ei sirutu selleni,
mis Jumal on mu jaoks valmis pannud.
Sama juhtub ka siis,
kui muudame kogu kristluse vaid eneste keskseks.
Minu meelest on see suur tragöödia.
On lausa tragöödia,
et nii paljud tahavad olla kangesti pühad
ehk siis litsuda väga Jumala ligi, kus nende vana loomus kaob ära.
Samas aga juhtub sageli just see,
et taolised inimesed elavad palju piiratumat elu.
Seega, me oleme valesti aru saanud mõttest:
"Rohkem Jumalat ja vähem mind!"
Sest kui su elus oleks tõesti rohkem Jumalat ja vähem sind,
siis usu mind - su elu ulatus ja mõju peegeldaksid südant,
mis oleks absoluutselt valla kõigile Jumala asjadele.
Mida meie ülistuses peegelduv hoiak ütleb me kohta?
Mida me käed teevad ja millele me need pühendame?
Mida me käed ütlevad?
Mida me oskused, anded ja loovus, mille Jumal on meile andnud, ütlevad?
Mida see kõik ütleb meie kohta?
Siin saalis on palju inimesi,
kes suudavad korda saata kõikvõimalikke imelisi asju.
On lausa hämmastav, et minu lemmik klubi ragbi liigas,
kes on eeldavasti olnud üks suurimaid läbi ajaloo,
et selle klubi kapten istub siin saalis, kohe teises reas,
Piibel avatud ja teeb märkmeid.
Jumal on andnud talle imelise sportlikkuse anni
ja ta kasutab seda Jumala nime auks.
On nii imeline, kui keegi võtab selle, mille Jumal talle on andnud
ja kasutab selle millekski suuremaks, kui ta ise on,
et olla tunnistuseks Jumalast.
Minu jaoks on see midagi väga võimast.
Kuidas on lood sinuga?
Sa võid nüüd mõelda, et sul pole kõiki neid ande ja oskusi
ja sa oled kui mingi tähtsusetu kuju, kelle elul pole mingit kaalu.
Tead, mis? Ainuüksi juba see, et oled osa kogudusest,
millel on suur ulatusraadius,
on su elu juba suurem, kui sa ise.
See, et sa panustad oma aega, energiat, ande ja ressursse
ning oled kaasas oma usuvaimuga ega torma esimeste seas minema -
see kõik tähendab, et kasutad seda, mis sulle antud.
Oma ande, oskusi, ressursse jms, et tuua au Jumala nimele.
Seega sa lased kõige selle läbi sirutuda Jumalal kaugemale sellest,
kuhu ise saaksid.
Usun siiralt, et me käed räägivad väga palju me kohta.
Beebidel on ilusad, pehmed käed.
Vanematel inimestel juba kortsus ja pisut korpas käed,
kuna neid on rohkem kasutatud.
Töömehed, kes töötavad oma kätega, nende peopesad on tööst karedad.
Kontoritöötajatel ja minusugustel jutlustajatel
on aga käed pehmemad.
Üks aga on kindel -
inimese käed räägivad väga palju tema elu kohta.
Sama kehtib ka Jumala puhul.
Ta on loonud kogu Universumi ja asetanud tähed oma kohtadele,
milleks kõigeks Tal oli vägi.
Piibel ütleb, et ka inimesed on Jumala kätetöö.
Ehk siis - Tema kätes peitub loovus.
Kõige rohkem meeldib mulle aga see,
et Jumal on graveerinud su nime oma peopesadesse.
See näitab Tema armastust nii sinu kui kogu inimkonna vastu.
Lisaks sellele ütleb Jesaja raamat, et Jumal sirutas oma käed välja
inimeste poole, kes olid kangekaelsed
ehk kes isegi ei otsinud Jumalat.
Kuid tänu oma armulikkusele sirutab Jumal siiski oma käed su poole.
Me võime elada oma elu kas käed risti rinnal,
või avatud sülega, mille kaudu ületada iseennast
ja laiendada oma ulatusraadiust.
Ma tahan olla pastoriks kogudusele, millel on suur ulatusraadius.
Miks?
Sest usun, et meile on antud suur missioon.
Kui suudame kasvatada oma koguduse õiget meelsust,
lahkust ja südant, mis armastab inimesi ja Jumalat,
siis ma ei näe ka põhjust,
mis me ei võiks kasvatada ja laiendada oma ulatusraadiust.
"Teemant" on rasedustugikeskus naistele,
kes seisavad silmitsi ootamatu rasedusega.
Nad on saanud teada, et on rasedad või kahtlustavad rasedust
ja neil on tunne, et kogu nende maailm kukub kokku.
Nad tulevad siia, et leida infot, tuge ja valikuvõimalusi
ning kedagi, kes nendega selle teekonna kaasa teeks.
Kõik sai alguse sellest, kui õppisin ülikoolis eetikat.
Olin kursusel üks vanemaid,
ümbritsetud paljudest teismeeas noortest,
kes olid üsna hukkamõistvad ootamatult rasestunud naiste suhtes.
Nad olid kiired mõistma hukka igaüht,
kes oli plaaninud teha aborti või ka juba teinud seda.
See puudutas mind väga isiklikult,
sest minu elu sai alguse 1970-ndatel, kui mu ema polnud abielus mu isaga.
Nii et arsti esmane soovitus mu emale oli:
"Te ei pea seda last saama. Te ei pea teda alles jätma."
Seetõttu tundsin, et selles vallas tuleb midagi ette võtta.
Luua üks soe, turvaline keskkond, mis pakuks abi ja tuge,
aga ka pädevat infot ja õpetust, mida oma rasedusega peale hakata.
Tundsin, et midagi tuleb ette võtta!
Et ootamatult rasestunud tüdrukud vajavad tuge.
Ja korraga ma kuulsin üsna selgelt:
"Miks mitte sina ei võiks sellega tegeleda?"
Tundsin, et pean ütlema sellele jah
ning usaldama kõige ülejäänu osas Jumalat.
Alustasin väikese ruumiga omaenda majas.
Meil oli oma telefoniliin ja hästi lihtne kodulehekülg
ning püüdsime liikuda sealt edasi kõige sellega,
mille Jumal oli meile andnud
ja naistega, kellega Ta meid kokku viis.
Oleme aidanud sel teekonnal u 100 naist ja see on olnud imeline.
Näha nende lapsi sündimas ja kasvamas,
aga samas ka neid emasid, kes olid ärevil tuleviku pärast,
kuid kes harjusid emaks olemisega, läksid tagasi kooli jne.
Seda kõike on olnud nii põnev näha!
Päästja üksi kandis oma risti
Et maksta hind kõigi mu pattude eest
See pääste on täielik ja ma olen igavesti vaba
Sest Kolgata katab selle kõik
Kolgata katab kõik
Mu patt ja häbi ei oma enam mingit tähtsust
Kiitus sellele, kes on lunastanud mu hinge
Kolgata katab kõik
Ükski maailma vägi ega isegi mitte haud
Ei suuda meid lahutada Tema armastusest ja armust
Ta on ustav päästma ja Ta veri ei vea kunagi alt
Kolgata katab kõik
Mu patt ja häbi ei oma enam mingit tähtsust
Kiitus sellele, kes on lunastanud mu hinge
Kolgata katab kõik
Mitte keegi teine peale Jeesuse
Ei saa pesta meid puhtamaks lumeks
Me püsime Su vabaduses
Sest Kolgata katab kõik
Kolgata katab kõik
Mu patt ja häbi ei oma enam mingit tähtsust
Oled kinkinud mulle elu oled avanud mu silmad
Ma armastan Sind, Issand Ma armastan Sind, Issand
Oled tulnud mu südamesse ja eraldanud mind
Ma armastan Sind, Issand Ma armastan Sind, Issand
Oled kinkinud mulle elu oled avanud mu silmad
Ma armastan Sind, Issand Ma armastan Sind, Issand
Oled tulnud mu südamesse ja eraldanud mind
Ma armastan Sind, Issand Ma armastan Sind, Issand
Tänu Sulle, Jeesus
Sa teed mind vabaks
Kristus, mu Päästja Sa päästsid mu
See vaikne vaikus
Oleme me unustanud
selle lähedase, igavese vestluse
Looja
ja loodu vahel?
Tema hingeõhu kaudu
sündis ajatu ja aeguv.
Tema Sõna läbi püsib kõik.
Kuid me suudame vaevu kuulda.
Suudame vaevu Teda kuulda
tänu vägivaldselt pealetungivale mürale.
Maa vappub me jalge all,
kaelamurdev kiirus lõhub asju
ja lammutab meeli.
Imelise Looja töö on muudetud pühkmeiks,
et luua midagi muud, ükskõik, mida.
Me võtame kui kaitsehoiaku
kõige suhtes, mis püüab pälvida me tähelepanu.
Nii et me summutame need meeled,
lõpetades nägemise, kuulmise ja selle kõige kogemise,
sest me lihtsalt ei kuule, näe ega koge seda kõike.
Kuid samas meid tõmbab miski.
Üks sosin, et me võiks siiski kuulda
ja häälestada ümber oma meeled,
kuniks Ta ootab,
ootab
ja ootab meie vastust.
Kõnele,
ma kuulan
Kõnele,
me kuulame
Me saade on selleks korraks läbi, kuid tore, et olid meiega.
Erilist uut nädalat sulle ja vaata meid jälle!
Ole õnnistatud ja ära unusta, et parim on alles ootel!
Tõlge: Anne-Ly Raukas